เกิดน้ำหลากท่วมในพื้นที่ตำบลบ้านมุง อำเภอเนินมะปราง จังหวัดพิษณุโลก เร่งอพยพชาวบ้าน
วันนี้ 30 สิงหาคม 2562 เวลา 17.30 น สถานการณ์น้ำหลากท่วมในพื้นที่ตำบลบ้านมุง อำเภอเนินมะปราง จังหวัดพิษณุโลก รายงานจากพื้นที่แจ้งว่าระดับน้ำป่าที่ไหลหลากและล้นคลองที่ไหลผ่านหมู่ที่ 4 และหมู่ที่ 7 ตำบลบ้านมุง ระดับน้ำยังสูงขึ้นและฝนยังตกหนักต่อเนื่องในพื้นที่ ขณะนี้ฝ่ายปกครองอำเภอเนินมะปราง และเจ้าหน้าที่กูภัยฯ ได้ลงพื้นที่ช่วยเหลืออพยพประชาชนที่ติดค้างในบ้านที่ถูกน้ำท่วม มาสู่พื้นที่ปลอดภัยเป็นการเร่งด่วนแล้ว ทั้งนี้ ฝนที่ตกหนักอย่างต่อเนื่องตั้งแต่เช้าวันนี้จากอิทธิพลพายุโพดุล ส่งผลให้ในตำบลวังยาง ตำบลบ้านมุง มีฝนตกหนัก น้ำจากในเขตอุทยานแห่งชาติทุ่งแสลงหลวงได้ไหลลงลำคลองสาขา ล้นตลิ่งท่วมพื้นที่ต่ำในเขตต.บ้างมุงตั้งแต่ช่วงเวลาประมาณ 15.30 น.ของวันนี        โดยนายพิพัฒน์ เอกภาพันธ์ ผู้ว่าราชการจังหวัดพิษณุโลก ได้สั่งการให้ฝ่ายปกครองอำเภอเนินมะปราง เร่งอพยพประชาชนออกจากพื้นที่เสี่ยงที่ถูกน้ำท่วมฉับพลัน ขณะที่ฝ่ายปกครองอำเภอเนินมะปราง ได้รายงานสถานการณ์น้ำป่าหลากท่วมฉับพลันในเขตอำเภอเนินมะปราง มีน้ำไหลท่วมบ้านเรือนประชาชนในหมู่ที่ 1 บ้านมุงเหนือ หมู่ที่ 4 บ้านลำภาศ หมู่ที่ 7 บ้านเนินสว่าง น้ำท่วมถนนสายลำภาศ-วังยาง ระดับน้ำสูง 50 เซนติเมตร รถเล็กไม่สามารถสัญจรผ่านได้ และในตำบลวังยางมีบ้านเรือนประชาชนถูกน้ำป่าหลากท่วม ได้แก่หมู่ที่ 1 บ้านคลองตะเคียน หมู่ที่ 2 บ้านไทรดงยั้ง หมู่ที่ 3 บ้านวังดินเหนียว ฟหมู่ที่ 6 บ้านวังยางเหนือ หมู่ที่ 7 บ้านวังยางใต้ ขณะที่ถนนสายไทรดงยั้ง-วังโป่ง ระดับน้ำสูง 50 เซนติเมตร รถเล็กสัญจรผ่านไม่ได้ ส่วนที่ตำบลชมพู ระดับน้ำในคลองชมพู ที่สะพานวังหมัน สูงถึง 7 เมตรแล้ว อำเภอได้แจ้งเตือนให้ชาวบ้านตำบลชมพูเฝ้าระวังและเตรียมรับมือน้ำล้นตลิ่ง#เร่งอพยพชาวบ้าน ต.บ้านมุง ประสบน้ำป่าหลากท่วมบ้าน #จ.พิษณุโลก #สำนักข่าวกรมประชาสัมพันธ์ #NNT #ILOVETHAILAND